text: कर्नाटक विधानसभा चुनाव में बीजेपी और कांग्रेस के बीच आरोप-प्रत्यारोप का सिलसिला लगातार जारी है. जैसे-जैसे चुनाव की तारीख नजदीक आ रही है. वैसे-वैसे दोनों ही प्रमुख पार्टियां से नए-नए आरोप लेकर जनता के बीच पहुंच रही है. बीजेपी ने अपने ताजा हमले में कांग्रेस के राष्ट्रीय अध्यक्ष राहुल गांधी पर निशाना साधा है. कर्नाटक बीजेपी ने एक वीडियो जारी कर कांग्रेस अध्यक्ष राहुल गांधी पर राष्ट्र गीत वंदेमातरम का अपमान करने का आरोप लगाया है. इस वीडियो जरिए बीजेपी ने दावा किया है कि राहुल गांधी एक चुनावी रैली में वंदेमातरम को एक लाइन में खत्म करने के लिए कह रहे हैं.